Foto Georgia a adoptat legea controversată privind "influenţa străină". Bătaie între pro-ruşi şi pro-europeni în Parlament, în timpul dezbaterii
Parlamentul georgian a adoptat marţi proiectul de lege controversat privind ''influenţa străină'', în ciuda protestelor masive din ultima perioadă. Deputaţii pro-ruşi s-au luat la bătaie cu cei pro-europeni în Parlament, în timpul dezbaterii.
- FT: Moldova sfidează Rusia. Va semna un pact de securitate cu UE. Ce prevede documentul
- Marea Finală Chefi la Cuțite este miercuri, de la 20:30, pe Antena 1 și AntenaPLAY
În a treia şi ultima lectură, legislativul de la Tbilisi a adoptat textul cu 84 de voturi pentru şi 30 de voturi contra.
Ce presupune noua lege adoptată în Georgia
Conform noii legi, orice ONG sau organizaţie media ce primeşte din străinătate cel puţin 20% din finanţarea sa va fi obligată să se înregistreze ca ''organizaţie ce urmăreşte interesele unei puteri străine''.
Miercurea trecută, deputaţii georgieni au votat în a doua lectură, cu 83 de voturi pentru şi 23 voturi contra, textul în cauză pe care partidul aflat la putere, Visul Georgian, dorea să îl vadă adoptat definitiv până la jumătatea acestei luni, scrie Agerpres.
Preşedinta ţării Salome Zurabişvili, care este în conflict cu partidul aflat la putere, ar urma să se opună prin veto.
În Georgia, numeroase proiecte de promovare a democraţiei funcţionează cu bani din partea Uniunii Europene sau a SUA. Partidul Visul Georgian susţine că scopul legii este o mai mare transparenţă, în timp ce criticii se aşteaptă ca legea să fie folosită pentru a opri fluxul acestor fonduri şi pentru a persecuta forţele pro-occidentale.
Deputaţii georgieni s-au luat la bătaie în Parlament, în timpul dezbaterii
Politicienii pro-ruşi s-au luat la bătaie cu cei pro-europeni în Parlament, în timpul dezbaterii asupra controversatului proiect de lege privind "influenţa străină".
Imaginile arată cum membri ai partidului majoritar încep să se îmbrâncească şi să-şi împartă lovituri cu membrii opoziţiei.
Protestatarii au rupt gardurile din faţa Parlamentului
Protestatarii au spart barierele din fața parlamentului georgian după ce acesta a aprobat proiectul de lege privind „agenții străini”.
Legislația este considerată de unii ca fiind o amenințare la adresa libertății presei și a libertăților civice și există îngrijorări că este inspirată din legile folosite de președintele Putin în Rusia.